கேள்வி: ஜடேஜா - வரலாறு பற்றி விளக்கவும்.
பதில்: 9-ஆம் நூற்றாண்டு பிற்பகுதியில் கட்ச் மற்றும் சௌராட்டிர தீபகற்பம் சில பகுதிகளில் லாகோ குராரோ மற்றும் லாகோ புலானி ஆகியோரால் இராச்சியங்கள் நிறுவப்பட்டபோது ஜடேஜாக்களின் தோற்றம் ஏற்பட்டதாக வாய்வழி ஆதாரங்கள் தெரிவிக்கின்றன. இவர்கள் குலத்தின் மூதாதையரான ஜாம் ஜாதாவின் சந்ததியினராக இருந்தனர். இருப்பினும், கிடைக்கக்கூடிய எழுதப்பட்ட ஆதாரங்கள் 14 ஆம் நூற்றாண்டில் ஜடேஜாக்களின் தோற்றத்தை முன்வைக்கின்றன. அரேபியர்கள் சிந்து மாகாணம் கைப்பற்றிய பிறகு, சிந்துவிலிருந்து பல்வேறு புலம்பெயர்ந்த சமூகங்களும் (பாக்கித்தான்) அரபு வணிகர்களும் கச்சு மாவட்டம் பகுதியில் குடியேறினர். சிந்து மாநிலத்தின் இந்து கிளைகள் ஜடேஜர்கள் என்று வரலாற்றாசிரியர் அனிசா சக்சேனா கூறுகிறார். அதன் தலைவர்கள், மற்ற சம்மர்களைப் போலவே, ஜாம் என்ற பட்டத்தை ஏற்றுக்கொண்டு கட்ச் பகுதியில் குடியேறினர். இந்த கருத்தை வரலாற்றாசிரியர் ரஷ் புரூக்கும் முன்வைத்துள்ளார். அவர் இவர்களை சம்மர் இந்துக்கள் என்றும் இசுலாமியத்திற்கு மாறுவதை எதிர்க்க குடிபெயர்ந்திருக்கலாம் என்றும் கூறுகிறார். ஜடேஜாக்கள் அரசியல் அதிகாரத்தைப் பெற்றவுடன், இராஜஸ்தானின் இராஜபுத்திரர்களுக்குப் பிறகு தங்களை மாதிரியாகக் கொள்ளத் தொடங்கினர். மேலும் இராஜபுத்திரப் பெண்களைத் திருமணம் செய்து கொண்டு இராஜபுத்திர பழக்கவழக்கங்களை ஏற்றுக்கொண்டனர். இவர்கள் ஈரான் புகழ்பெற்ற ஜாம்ஷெட் வம்சாவளியைச் சேர்ந்தவர்கள் என்றும் கூறுகின்றனர். கட்ச் இராச்சியம் பகுதியைச் சேர்ந்த முதலாம் ஜாம் கென்கர்ஜியின் சகோதரியான ஜடேஜி ராணி கமாபாய் மக்மூத் பெகடா மக்மூத் பெகடாவை மணந்தார். கெங்கர், ‘ராவ்’ என்ற பட்டத்திற்கு உயர்த்தப்பட்டார். பின்னர் 1538 ஆம் ஆண்டில் குசராத்து சுல்தானால் அவருக்கு மோர்வி இராச்சியம் வழங்கப்பட்டது. 1638 முதல் 1663 வரை, பாலன்பூர் நகரம் இரண்டாம் முஜாஹித் கான் என்ற முஸ்லிம் நபரால் ஆளப்பட்டது. அவர் மன்பாய் என்ற ஜடேஜா பெண்ணை மணந்தார். கலப்பு திருமணத்தின் காரணமாக அவர்களின் ஆட்சி மக்களிடையே பிரபலமாக இருந்ததாகக் கூறப்படுகிறது. ஒரு ஜடேஜா வம்சம் 1540 முதல் 1948 வரை (இந்தியா குடியரசாக மாறியபோது) கட்ச் மாநிலத்தை ஆட்சி செய்தது. முதலாம் கென்கர்ஜி மன்னரால் இராச்சியம் உருவாக்கப்பட்டது. அவர் தனது கீழ் பன்னிரண்டு ஜடேஜா இன நில உரிமையாளர் குடும்பங்களையும், அவருடன் தொடர்புடையவர்களையும், அத்துடன் ''பாயத்'' (பாய் என்றால் சகோதரர், அடிப்படையில் சகோதரர்களாக கருதப்படுகிறார்கள்) என்று அழைக்கப்படும் வகேலா வம்சம் பழங்குடியின குடும்பங்களையும் வைத்திருந்தார். கெங்கர்ஜியும் அவரது வாரிசுகளும் இந்த பாயத்துகளின் விசுவாசத்தைத் தக்க வைத்துக் கொண்டனர். அவர்கள் கிருஷ்ணரின் புராண வம்சாவளியைச் சேர்ந்தவர்கள் என்று தங்களைக் கூறிக்கொண்டனர். இருப்பினும், இவாறான நம்பிக்கைகள் இராஜபுத்திர வம்சாவளியினரிடையே பொதுவானது என்றாலும், இத்தகைய கூற்றுகளுக்கு ''வரலாற்று அடிப்படை ஏதுமில்லை'' என்று வரலாற்றாசிரியர்கள் கூறுகின்றனர்.